
1.
Definizzjoni tal-Problema

Il-problema ewlenija kif identifikata fil-Komunikazzjonijiet ta' qabel (l-istrateġija riveduta dwar id-CO2 u l-vetturi kummerċjali ħfief
, l-istima tal-impatt fuq il-proposta dwar id-CO2 u l-karozzi
) hija li l-politiki eżistenti għat-tnaqqis tal-emissjonijiet tas-CO2 u t-titjib tal-użu effiċjenti tal-fjuwil fil-karozzi ġodda mibjugħa fl-UE ma kinux kapaċi jwasslu għall-progress meħtieġ biex jintlaħaq l-għan stabbilit żmien twil tal-UE għal emissjoni medja ta' CO2 ta'120 g CO2/km mill-flotta tal-vetturi kummerċjali ħfief ġodda. 

L-istrateġija riveduta COM(2007) 19 ħabbret li l-Kummissjoni kienet se tipproponi qafas leġiżlattiv sabiex tilħaq il-mira Komunitarja ta' 120 g CO2/km. Element ewlieni tal-istrateġija jikkonsisti fil-leġiżlazzjoni dwar l-emissjonijiet tas-CO2 tal-karozzi tal-passiġġieri li kienet ġiet maqbula fil-ko-deċiżjoni f'Diċembru 2008, u naqqset l-emmissjonijiet tas-CO2 tal-karozzi tal-passiġġieri għal medja ta' 130g/km. L-istrateġija tidentifika miżuri addizzjonali sabiex jintlaħaq tnaqqis ulterjuri tal-emmissjonijiet tas-CO2 b'10 g/km (il-metodu integrat). Waħda minn dawn il-miżuri hija leġiżlazzjoni ġdida għat-tnaqqis tal-emissjonijiet tas-CO2 tal-Vetturi Kummerċjali Ħfief (VKĦ). Fid-dawl tas-sehem dejjem akbar ta' VKĦ fil-flotta Ewropea, in-nuqqas ta' miżuri ta' effiċjenza għal dawn il-vetturi joħloq sogru għall-ilħiq sħiħ tal-għanijiet tal-istrateġija riveduta, inklużi l-għanijiet tar-regolament dwar is-CO2 mill-karozzi tal-passiġġieri. 
Diskussjoni estensiva dwar l-istrumenti ta' politika x-xierqa li misshom jintużaw għat-titjib tal-effiċjenza u r-rendiment tal-użu tal-fjuwil f'termini ta' emissjonijiet tas-CO2 fil-vetturi kummerċjali ħfief ġa seħħet fil-kuntest tal-Komunikazzjonijiet tal-Kummissjoni u fil-proposta għal-regolament dwar l-emissjonijiet tas-CO2 mill-karozzi. Il-konklużjoni tad-diskussjoni kienet li l-ftehimiet volontarji mal-industrija ma wasslux għall-eżitu mistenni u li metodu regolatorju huwa l-aħjar soluzzjoni sabiex tiġi affrontata l-problema ta' emissjonijiet dejjem jikbru ta' CO2 minn vetturi kummerċjali ħfief.

L-UE marbuta li tnaqqas l-emmissjonijiet totali tagħha ta' gassijiet serra sal-2020 b'20 %, jew bi 30 % jekk jintlaħaq ftehim internazzjonali komprensiv. Huwa ċar li s-setturi kollha għandhom jikkontribwixxu għall-isforz tat-tnaqqis. L-emmissjonijiet għall-VKĦ jirrapreżentaw madwar 1.5 % tal-emissjonijiet totali tal-UE tas-CO2 u d-domanda għall-VKĦ qiegħda tikber. Huwa ta' importanza liema bħala li l-emissjonijiet dejjem jiżdiedu mill-VKĦ ma jxejnux l-isforz li qed isir f'setturi ekonomiċi u modi oħra tat-trasport fl-UE. Barra minn hekk, in segwitu għall-adozzjoni tar-regolament dwar is-CO2 mill-karozzi tal-passiġġieri, hemm raġunijiet sodi għar-regolamentazzjoni ta' setturi oħra tat-trasport tat-triq, anki sabiex ma tinħolqox lakuna regolatorja fejn karozzi tal-passiġġeri akbar u b'aktar emissjonijiet ikunu jistgħu jevitaw il-mira. Għal dawn ir-raġunijiet l-aternattiva ta' kollox jibqa' kif inhu ġiet skartata mill-analiżi ulterjuri.

2.
Għanijiet 

2.1.
L-għanijiet tal-politika

L-għanijiet ġenerali tal-politika applikabbli għall-proposta leġiżlattiva dwar il-vetturi kummerċjali ħfief huma simili ħafna għal dawk żviluppati għall-proposta dwar il-karozzi u s-CO2, jiġifieri: 

· Jipprovdu għal livell għoli ta' ħarsien ambjentali fl-Unjoni Ewropea u jikkontribwixxu biex jintlaħqu l-miri tal-UE dwar it-tibdil fil-klima;

· Inaqqsu l-konsum taż-żejt u b'hekk itejbu s-sigurtà tal-provvista tal-enerġija fl-UE.

L-għan speċifiku jkopri:

· It-tnaqqis tal-impatti tat-tibdil fil-klima u t-titjib tal-effiċjenza fl-użu tal-fjuwil tal-vetturi kummerċjali ħfief bis-saħħa ta' tnaqqis speċifiku tal-emissjonijiet għall-vetturi ġodda konformi mal-istrateġija riveduta COM(2007)19.

L-għanijiet operattivi jinkludu:

· It-tfassil ta' proposta leġiżlattiva li timplimenta b'mod effiċjenti l-mira tal-emissjonijiet medji tal-flotta għall-VKĦ ġodda u li tilqa' għal kull lakuna regolatorja li tista' xxekkel l-effettività tar-regolament dwar is-CO2 u l-karozzi; 

· Tagħmel il-leġiżlazzjoni kompatibbli mar-regolament dwar id-CO2 u l-karozzi għal raġunijiet ta' simplifikazzjoni; kif ukoll

· Jiġi pprovdut qafas regolatorju li jevita kull distorsjoni mhux ġustifikata tal-kompetizzjoni bejn il-manifatturi tal-karozzi. 

2.2.
Konsistenza mal-għanijiet orizzontali ta l-Unjoni Ewropea

L-għanijiet tal-politika jippromwovu l-innovazzjoni u l-iżvilupp teknoloġiku, li jgħinu lill-industrija Ewropea tikseb tmexxija globali fil-qasam tat-teknoloġiji tal-effiċjenza fl-użu tal-fjuwil, fid-dawl tal-iskarsezza taż-żejt u l-leġiżlazzjoni dwar l-effiċjenza tal-użu tal-fjuwil f’pajjiżi oħra, jikkontribwixxu għall-aġenda ta' Tkabbir Ekonomiku u Impjiegi u jippromwovu impjiegi bi kwalifiki għolja fl-Ewropa. L-għanijiet tal-politika huma konsistenti mal-Istrateġija Mġedda tal-Iżvilupp Sostenibbli kif spjegata f’Ġunju 2006 mill-Kunsill Ewropew li b’mod unanimu reġa’ kkonferma li
 "b’konsistenza mal-istrateġija tal-UE dwar l-emissjonijiet ta’ CO2 minn vetturi għall-użu ħafif, il-medja tal-emissjonijiet ta’ CO2 mill-flotta tal-karozzi ġodda għandha tilħaq emissjonijiet ta’ CO2 ta’ 140 g/km (2008/09) u 120 g/km (2012)". Barra minn hekk, l-għanijiet tar-Regolament propost għat-tnaqqis tal-emissjonijiet tad-CO2 mill-vetturi kummerċjali ħfief (minbarra l-leġiżlazzjoni dwar il-karozzi) se jkollha sehem importanti fit-tnaqqis tal-gassijiet serra fis-settur non-ETS kif meħtieġ mid-Deċiżjoni dwar il-Qsim tal-Isforzi.

3.
Alternattivi ta' politika

L-istudju ta' akkumpanjament dwar il-vetturi kummerċjali ħfief analizza l-livelli fil-mira fl-Istrateġija riveduta dwar l-emissjonijiet tad-CO2 mill-vetturi ħfief, jiġifieri: mira ta' 175 g/km fl-2012 u mira ta' 160 g/km fl-2015. Madankollu, wara l-iżviluppi l-kbar minn mindu ġiet ippubblikata l-Istrateġija riveduta, jiġifieri t-titjib tas-sett ta' dejta disponibbli u l-qbil dwar ir-regolament dwar id-CO2 u l-karozzi (b'dati tal-miri ġodda), qed titqies ukoll data alternattiva ta' introduzzjoni fil-medda bejn l-2013 u l-2015. It-tieni pass ta' 160 g/km previst fl-Istrateġija ġie skartat bħal mhux realistiku għall-medda ta' żmien sal-2015, u għalhekk jitqies bħal parti mid-diskussjoni dwar mira addizzjonali għall-2020.

Il-valutazzjoni tal-impatt tipprevedi l-alternattiva ta' politika li ġejjin:

Alternattiva 1 – mira ta' 175 g/km fl-2012 bil-massa bħala parametru ta' utilità;

Alternattiva 2 – mira ta' 175 g/km fl-2013-2015 bil-massa bħala parametru ta' utilità;

Alternattiva 3 – mira ta' 175 g/km fl-2012 bl-erja tal-qiegħ (pan area) bħala parametru ta' utilità;

Alternattiva 4 – mira ta' 175 g/km fl-2013-2015 bil-erja tal-qiegħ bħala parametru ta' utilità;

Alternattiva 5 – miri ta' tnaqqis tal-perċentwali ikkunsidrati sa kemm għal 2012 kif ukoll għall-2013-2015.

Dawn l-alternattivi kollha huma wkoll ivvalutati fid-dawl tal-pendil tal-kurva tal-utilità u ż-żieda awtonoma tal-massa (AMI) ta' 0 % u 1.5 %.

F’termini ta’ mekkaniżmi ta’ flessibbiltà, jiġu eżaminati l-alternattivi tat-teħid tal-medja tal-flotta skont il-manifattur individwali, it-teħid tal-medja fost il-manifatturi tal-VKĦ (raggruppament), kif ukoll il-medja bejn il-karozzi tal-passiġġeiri u l-VKĦ.

Wara l-metodu użat fil-valutazzjoni tal-impatt għar-regolamentazzjoni dwar id-CO2 mill-karozzi tal-passiġġieri, il-primjum għall-emissjonijiet żejda ġie identifikat bħala l-iktar mod adattat għall-infurzar tar-Regolament. Il-livell tal-primjum huwa ta' importanza kruċjali għall-effettività ta' din l-iskema. F'konformità mar-Regolament dwar id-CO2 mil-karozzi tal-passiġġieri, il-primjum għandu jkun konsistenti mal-ispiża marġinali għat-taffija tad-CO2.
Fl-aħħarnett, tiġi analizzata l-mira addizzjonali għall-2020 (il-mira fit-tul) li tikkumplimenta l-alternattivi għall-qasir żmien imsemmija fuq. Wara l-analiżi li saret mill-konsulent, il-livelli tal-emissjonijiet fil-firxa 125 sa 160 g CO2/km ġew identifikati bħala miri potenzjali tal-ġejjieni għall-VKĦ. 
4.
Analiżi tal-impatti

4.1.
Impatti ekonomiċi

L-analiżi distribuzzjonali tal-alternattivi elenkati fuq twassal għall-konklużjonijiet li l-parmetru tal-utilità skont l-erja tal-qiegħ (alternattivi 3 u 4) huwa inqas kost-effettiv mill-parametru skont il-massa (alternattivi 1 u 2) Żvantaġġ serju għall-parametru skont l-erja tal-qiegħ huwa li l-impatti distribuzzjonali huma ħafna aktar mifruxa minn fil-każ ta' utilità skont il-massa. Il-miri individwali għal xi manifatturi saru wkoll aktar stretti għall-erja tal-qiegħ meta mqabbla mal-massa. Ukoll, l-alternattiva 5, minkejja l-kosti medji l-aktar baxxi u l-aktar distribuzzjoni ekwa tal-isforz tat-tnaqqis bejn il-manifatturi, tidher bħala li għandha żvantaġġi serji fejn tippenalizza sforzi tal-imgħoddi għat-tnaqqis tal-emissjonijiet tad-CO2 (tiskoraġġixxi l-introduzzjoni bikrija tal-miżuri għat-tnaqqis tad-CO2 ) u toħloq diffikultajiet fid-definizzjoni tal-mira għall-parteċipanti ġodda fis-suq.

Kurvi tal-utilità b'inqas pendil, jiġifieri 0 % sa 40 % jidhru inqas xierqa għall-VKĦ milli għall-karozzi tal-passiġġieri fejn l-inċentivi perversi għaż-żieda fil-piż sabiex tintlaħaq mira inqas stretta huma ta' importanza akbar. Il-vetturi kummerċjali ħfief huma użati għat-trasport tal-merkanzija u għalhekk hemm inqas inċentivi biex dawn isiru itqal. Hemm ukoll il-fatt li mhuweix soltu li ċ-ċaqliqiet fis-suq tal-VKĦ jitmexxew bl-istess mod minn inċentivi bħal dawn bħall-lussu jew il-kumdità akbar. Jista' għalhekk jiġi konkluż li r-riksju ta' inċentivi perversi fl-VKĦ huwa limitat, u jista' jiġi applikat pendil akbar minn dak użat għall-karozzi tal-passiġġieri. 

Tqabbil tal-varjanti tal-pendil għall-funzjonijiet tal-limitu għall-għażliet kollha juri li ż-żieda fil-prezz medju bl-imnut għal kull vettura bil-koeffiċjent għall-bejgħ huwa aktar baxx għall-valuri ogħla tal-pendil, minkejja li d-differenza fil-kosti medji mhijiex sinifikanti ħafna. L-aktar distribuzzjoni ekwa taż-żieda fil-prezz tal-bejgħ bl-imnut hija osservata bejn il-pendil ta' 100 % u 120 %. Madankollu, anki jekk ir-riskju tal-inċentivi perversi taż-żieda fil-massa tal-vetturi biex jintlaqgħu miri inqas stretti fil-VKĦ titqies bħala baxxa, huwa x'aktarx il-pendil ta' 120 % li jipprovoka dawn l-aġġustamenti aktar milli l-pendil ta' 100 %.
Wara l-analiżi mwettqa fil-valutazzjoni tal-impatt dwar id-CO2 mill-karozzi tal-passiġġieri, jitqiesu l-iżviluppi futuri possibbli (żieda fil-massa) tas-suq għall-vetturi kummerċjali ħfief. Iż-żieda awtonoma fil-massa (AMI) stipulata fuq il-livell akbar minn 0 % żżid il-kost tal-ilħiq tal-mira medja u tagħmilha aktar diffiċli għal ċertu manifatturi biex jilħqu l-miri tagħhom. Fid-dawl ta' probabbiltà inqas sinifikanti ta' żieda fil-massa tal-VKĦ, żieda awtonoma żero tal-massa titqies għalhekk bħala l-aktar xierqa għal din il-kategorija ta' vetturi.

L-analiżi tal-kost-effettività għall-alternattivi elekati (parametru tal-utilità skont il-massa) jikkonkludi li fil-każ ta' żero AMI, il-mira tat-tnaqqis tal-emissjonijiet ta' 175 g/km għall-vetturi kummerċjali ħfief hija kost-effettiva għas-soċjetà (i.e. il-kosti tat-taffija huma negattivi) fil-pendil sew ta' 60 % sew ta' 100 %. Il-kosti għas-soċjetà jsiru negattivi bil-prezzijiet taż-żejt li jvarjaw bejn 50 sa 54 €/bbl u lil hinn. Id-differenza bejn iż-żewġ alternattivi hija neġliġibbli f'termini ta' kosti lis-soċjetà u kosti tat-taffija tad-CO2. L-ammont kumplessiv tad-CO2 iffrankat huwa kemmxejn aktar baxx fl-alternattivi b'data tal-bidu aktar tard (2013-2015), minħabba d-dewmien fl-implimentazzjoni tal-mira. L-analiżi tas-sensittività tal-prezz tal-fjuwil turi li jekk il-prezzijiet tal-fjuwil jonqsu bin-nofs, il-kosti tat-taffija tal-gassijiet serra jkunu pożittivi għall-pendil ta' 60 % u 100 % rispettivament (€12.9 – €15.7 kull tunellata CO2 ekw.) billi l-ispejjeż ogħla tax-xiri ma jagħmilx tajjeb għalihom għal kollox l-iffrankar tal-fjuwil. Madankollu, anki f'dan il-każ mhux favorevoli, qegħdin fil-firxa tal-prezz ETS tal-UE kif ukoll huma komparabbli mal-kosti tat-taffija għall-karozzi kif ippreżentat fil-valutazzjoni tal-impatt għas-CO2 mill-karozzi. 

4.2.
L-impatti soċjali

Il-valutazzjoni tal-kosti għas-soċjetà wriet liż-żieda fil-prezz tal-bejgħ bl-imnut tal-vetturi jitpatta mill-iffrankar fuq il-fjuwil tul ħajjet il-vettura. 

Ir-regolament dwar id-CO2 mill-VKĦ mhuwiex mistenni jkollu impatt sinifikanti fuq l-impjiegi. L-impatti potenzjali, madankollu, se jkunu simili għal dawk mistennija għall-karozzi tal-passiġġieri, billi l-vetturi kummerċjali ħfief jikkostitwixxu biss 10 % tas-suq awtomottiv, is-sehem fl-impjieg kumplessiv se jkun proporzjonalment aktar baxx. 

Id-domanda għall-vetturi kummerċjali ħfief hija inqas elastika mill-fil-każ tal-karozzi tal-passiġġeri, u żieda fil-prezz bl-imnut li tirriżulta mil-leġiżlazzjoni mistennija jkollha impatt marġinali ta' inqas minn 1 % fuq il-bejgħ tal-VKĦ sal-2020 meta mqabbel mal-każ bażi, u tnaqqis ta' inqas minn 2.7 % fl-2030.
4.3.
Impatti ambjentali

It-tnaqqis medju tal-emissjonijiet għall-perjodu 2010-2020 fl-alternattiva 1 huwa ta' madwar 67-77 miljun tunellata, bl-iffrankar li jkun kemmxejn ogħla mill-pendil ta' 100 %. It-tnaqqis tad-CO2 imwassal mill-alternattiva 2 fl-2020 jammonta għal madwar 60 miljun tunnellata. Id-differenza bejn l-alternattivi ġejja mill-fatt li l-mira ta' 175 g/km se tinkiseb aktar tard milli fl-alternattiva 1.
L-introduzzjoni ta' mira għaż-żmien fit-tul mill-firxa ta' 125-160 g/km fl-2020, minbarra l-mira għal qasir żmien, tippermetti ffrankar kumulattiv ta' 59-82 Mt CO2 ekw. mill-2010 sal-2020 skont ix-xenarju magħżul (jiġifieri, it-tagħqida ta' miri għal qasir żmien u għaż-żmien fit-tul) u 247-342 Mt CO2 ekw. mill-2010 sal-2030.

Tnaqqis fl-emissjonijiet tal-gassijiet serra mill-VKĦ għall-alternattiva 2 fis-sena 2020 jikkorrispondi bejn wieħed u ieħor għal 4 % tal-isforz totali tat-tnaqqis skont id-deċiżjonijiet tal-Parlament Ewropew u tal-Kunsill dwar l-isforz tal-Istati Membri biex inaqqsu l-emissjonijiet tagħhom tal-gassijiet serra sabiex jonoraw l-impenji tal-Komunità għat-tnaqqis tal-emissjonijiet tal-gassijiet serra sal-2020. Dan huwa inqas minn 4.4 % għall-alternattiva 1 li huwa dovut għall-implimentazzjoni aktar tard tal-mira. L-introduzzjoni tal-mira għaż-żmien fit-tul tkabbar is-sehem tal-isforz non-ETS tal-vetturi kummerċjali ħfief għal 5-6 %.

5.
It-tqabbil tal-alternattivi

5.1.
Tqabbil taż-żewġ alternattivi

	
	Għażla 1

Utilità skont il-massa:

Sena fil-mira - 2012 :

Pendil: 60% - 100%
	Għażla 2

Utilità skont il-massa:

Sena fil-mira – 2013-2015

Pendil: 60% - 100%

	Impatti ambjentali (i.e. tnaqqis ta’ CO2)
	(
67 sa 77 Mt CO2 ekw. sal-2020
	(
Mill-inqas madwar 60 Mt CO2 sal-2020

	Kosti medji tal-konformità (espressi bħala żieda relattiva fil-prezz bl-imnut għal pendil ta' 60-100%)
	5.4% - 5.8% kull vettura

Il-kost għall-ilħiq ta' din il-mira għaż-żewġ dati tal-bidu huwa simili jekk ikun hemm assunzjoni ta' żero AMI

	
	7.9% - 8.3% kull vettura

Kosti ogħla jirriżultaw mill-ħtieġa li tiġi kkumpensata ż-żieda awtonoma fil-massa ta' 1.5% (AMI=1.5%)
	9.5% - 9.9% kull vettura

Kosti ogħla jirriżultaw mill-ħtieġa li tiġi kkumpensata ż-żieda awtonoma fil-massa ta' 1.5% (AMI=1.5%)

	Kost-effettività
	(
-13.5 sa -10.2 €/tunnellata CO2 ekw.
	(
Madwar -13.5 €/tunnellata CO2 ekw.

	Impatti ekonomiċi oħra (inkluża n-newtralità kompetittiva)
	(
Il-pendil ta' 60% jagħmilha iebsa ħafna għal xi manifatturi li jipproduċu vetturi akbar (klassi III) biex jilħqu l-miri rispettivi tagħhom. Il-pendil ta' 100% jagħti distribuzzjoni aktar ekwa tal-kosti fuq manifatturi differenti u bħala medja kost tal-konformità aktar baxx għall-industrija. 

Id-data ta' bidu tal-2012 hija iebsa ħafna u ma tħallix biżżejjed żmien biex il-manifatturi jaġġustaw iċ-ċikli tal-produzzjoni tagħhom.
	(/(
Fir-rigward tal-pendil u l-kosti, din l-alternattiva għandha karatteristiki smili bħall-alternattiva 1. Madankollu, tipprovdi lill-manifatturi b'aktar żmien biex iwieġbu għar-rekwiżiti tal-leġiżlazzjoni.



	Impatti ekonomiċi oħra (impatt fuq impriżi inkluż l-SMEs)
	(
Il-Vetturi Kummerċjali Ħfief huma użati l-aktar minn impriżi kummerċjlai, fosthom dawk żgħar u medji. Fiż-żewġ pendiliet hemm benefiċċji netti għall-operatur tal-vettura.
	(
Fiż-żewġ pendiliet hemm benefiċċji netti għall-operatur tal-vettura. L-Alternattiva2 toffri wkoll benefiċċji netti għal kull vettura lill-operatur tal-vettura fl-istess ordni bħall-alternattiva 1.

	Impatti soċjali (impjiegi)
	(
Il-valur miżjud ogħla fuq il-vettura x'aktarx iwassal għal aktar impjiegi tul il-katina tal-valur (bħal fil-każ tal-effetti tar-regolament CO2/karozzi) 

L-impatti avversi fuq il-bejgħ tal-vetturi ġodda huma stmati li se jkunu żgħar ħafna. -0.69% sa – 1.33%
	(
Il-valur miżjud ogħla fuq il-vettura x'aktarx iwassal għal aktar impjiegi tul il-katina tal-valur (bħal fil-każ tal-effetti tar-regolament CO2/karozzi) 

L-impatti avversi fuq il-bejgħ tal-vetturi ġodda huma stmati li se jkunu żgħar ħafna, madwar -1%.


L-Alternattiva 2 tidher l-aktar waħda promettenti, fejn wieħed jassumi AMI żero u pendil ta' 100 % fuq il-kurva tal-utilità. Id-data introduttorja mill-firxa 2013-2015 tagħti aktar żmien lill-manifatturi biex jiġu konformi mar-regolament; madankollu, l-iffrankar tad-CO2 huwa ogħla għad-dati aktar bikrin. Il-primjum għall-emissjonijiet żejda għandu jiġi ffissat fuq il-livell tal-kost marġinali tat-taffija ta' € 120/g sabiex tiġi żgurata l-konformità. Fl-aħħarnett, il-mira għaż-żmien fit-tul ta' 135 g/km sal-2020 tkun komparabbli mal-mira ta' 95 g/km stipulata għall-emissjonijiet mill-karozzi tal-passiġġieri u għandha titmexxa bħala t-tieni pass tal-isforz għat-tnaqqis. 
�	COM(2007)19.


�	SEC(2007) 1723.


�	L-Istrateġija Mġedda tal-UE għall-Iżvilupp Sostenibbli , Ġunju 2006.





MT

 
MT

